cyanic-selkie/wikianc huggingface dataset:
Datalagringsdirektivet
EU-domstolens avgjørelse
For den andre fastsetter ikke direktivet noe objektivt kriterium som gjør det mulig å sikre at det kun er kompetente nasjonale myndigheter som har tilgang til dataene og at det kun er disse myndighetene som kan bruke dataene til formålet, å forebygge, avsløre eller foreta rettsforfølgelse i straffesaker som er tilstrekkelig alvorlige til å kunne forsvare et slikt inngrep. Direktivet angir ikke matrielle eller prosessuelle krav til når kompetente nasjonale myndigheter kan få adgang til dataene og bruke dem. Adgangen til dataene er ikke betinget av en forutgående kontroll verken av en rettsinstans eller en uavhengig administrativ enhet.
Lottelise Folge
Folge er gift med forfatter og journalist Carl-Erik Grimstad.
Datalagringsdirektivet
EU-domstolens avgjørelse
For det tredje anviser direktivet en lagringstid på minimum seks måneder og maksimum tjuefire måneder uten at det skiller mellom forskjellige typer data eller gir objektive kriterier som kan sikre en begrensning av lagringstiden til det strengt nødvendige.
Enron
Enron Creditors Recovery Corporation (tidligere Enron Corporation) var et amerikansk energiselskap med hovedkontor i Houston, Texas. Før konkursen sent i 2001, hadde Enron omtrent 21,000 ansatte, og var et av verdens ledende elektrisitet-, naturgass-, papir- og kommunikasjonsselskaper, med en påstått omsetning på 111 milliarder dollar i 2000. Fortune kalte Enron for «Amerikas mest innovative selskap» seks år på rad. Det oppnådde vanære mot slutten av 2001, da det ble avdekket at selskapets bokførte finansielle situasjon hadde blitt oppnådd ved hjelp av institusjonalisert, systematisk og kreativt planlagt regnskapssvindel. Enron har i ettertid blitt kjent som et symbol på bedrageri og korrupsjon i næringslivet.
Datalagringsdirektivet
EU-domstolens avgjørelse
Domstolen fastslo videre at direktivet ikke ga tilstrekkelige garantier som ville gjøre det mulig å sikre data mot riskoen for misbruk og mot ulovlig adgang til og bruk av dataene. Domstolen pekte på at direktivet ga tjenestetilbyderne mulighet til å ta økonomiske hensyn når de fastla sikkerhetsnivået de ville bruke og at direktivet ikke sikret en ugjenkallelig sletting av dataene etter lagringsperiodens opphør.
Domstolen kritiserte til slutt at direktivet ikke hadde bestemmelser om at dataene skulle lagres på territoriet til en EU-stat. Direktivet sikret derfor ikke at en uavhengig myndighet hadde kontroll med om kravene til beskyttelse og sikkerhet i direktivet slik EU-chartere krever. En slik kontroll er vesentlig for å kunne sikre beskyttelsen av personer i forbindelse med behandling av personopplysninger.
606 Brangäne
606 Brangäne er en hovedbelteasteroide. Den ble oppdaga den 18. september 1906 av August Kopff fra Landessternwarte Heidelberg-Königstuhl i Heidelberg. Den er oppkalt etter en skikkelse fra Richard Wagners opera Tristan og Isolde.
Pô (departement)
Pô er navnet på et fransk departement i det som nå er Italia. Det fikk navn etter elven Po da det ble grunnlagt i 1802 av Napoleon under hans okkupasjon av Kongedømmet Sardinia. Departementet var delt inn i arrondissementene Torino, Susa og Pinerolo og hovedstaden var i Torino. Pô ble oppløst etter Napoleons fall i 1814. I dag er området en del av Provinsen Torino.
Arna kirke
Arna kirke er en langkirke fra 1865 i Indre Arna i Bergen kommune.
Byggverket er i stein og har 500 plasser. Arkitekt for kirken var Frederik Hannibal Stockfleth.
I september 2009 ble pipeorgelet reparert for rundt en halv million kroner. Orgelet ble bygget i 1955 men ble ikke helt ferdigstilt – delvis grunnet plassmangel. Under reparasjonen fikk det pipedeler fra blant annet orgelet i Ytre Arna kirke slik at det nå står ferdig.
Historie
Den danskfødte industripionéren Peter Jebsen kjøpte i 1846 fallrettighetene til Blindheimselven som renner ut i Arna, og han etablerte landets første mekaniske bomullsveveri på stedet. Senere etablerte han også ullvarefabrikk, og virksomheten ble samlet i selskapet Arne Fabrikker AS. Den industrielle virksomheten førte til at innbyggertallet i Arna økte kraftig på siste halvdel av 1800-tallet. Tradisjonelt hadde bygdefolket vært vant til å ro over fjorden til Haus kirke, men befolkningsøkningen medførte at det ikke var plass til alle der. Peter Jebsen ønsket da å bygge en kirke i Ytre Arna for å ha den tett på industrivirksomheten, men fikk ikke tillatelse til dette. Arna kirke ble derfor bygget i Indre Arna. Det er trolig at det var industriarbeidernes erfaring med stein som byggemateriale som ble avgjørende for at kirken ble bygget i stein og ikke i tre slik det var vanlig på denne tiden. Dette sikret også sysselsetting for fabrikkarbeiderne i en periode hvor tilgangen til bomull var ustabil grunnet borgerkrigen i USA.
Senere fikk Jebsen-familien likevel gjennomslag for å bygge Ytre Arna kirke, denne stod ferdig i 1895.
Reasons to Hang Around
Reasons to Hang Around er et musikkalbum fra Minor Majority som kom ut i 2006. Det er gruppas fjerde album.
Leo Huberman
Leo Huberman (født 17. oktober 1903 i Newark i New Jersey, død 9. november 1968) var en amerikansk marxistisk teoretiker og sammen med Paul Sweezy redaktør av Monthly Review fra grunnleggelsen i 1949 frem til sin død.
På tross av sin arbeiderklassebakgrunn fikk han seg høyere utdannelse, og i mellomkrigstidene jobbet han blant annet på prestisjefylte London School of Economics og på Columbia University. Han var også medredaktør for tidsskriftet Scholastic og en periode fast spaltist for U.S. Week. Han ga også i denne perioden ut flere bøker, deriblant Man's Worldly Goods, senere utgitt på norsk under tittelen Menneskehetens Rikdommer, et forsøk på å fremstille menneskehetens historie fra et marxistisk utgangspunkt på en enkel måte. Denne boka solgte over en halv million eksemplarer. Under andre verdenskrig jobbet Huberman for fagorganisasjonen Congress of Industrial Organizations.
Huberman var aktiv i valgkampanjen til tidligere visepresident Henry Wallace i 1948, og det var her han ble kjent både med Sweezy og F.O. Matthiessen, hvis økonomiske bidrag muliggjorde oppstarten av Monthly Review. Huberman var også den viktigste for å opprette forlaget Monthly Review Press i 1952. Etter den cubanske revolusjonen besøkte Huberman landet flere ganger, og omtalte revolusjonen som sosialistisk også lenge før regimet selv gjorde det. Selv om han hele sitt voksne liv var dedikert marxist, forble han partipolitisk uorganisert.
Nevşehir (provins)
Nevşehir er en av Tyrkias 81 provinser. Provinsens areal er 6 570 km². Administrasjonssenteret ligger i byen Nevşehir.
Provinsen ligger omtrent midt i Tyrkia og grenser til provinsene Yozgat i nordøst, Kayseri i sørøst, Niğde i sør, Aksaray i sørvest og til Kırşehir i nordvest.
Distrikter
Provinsen Nevşehir består av åtte distrikter:
1668 Hanna
1668 Hanna er en hovedbelteasteroide. Den ble oppdaget 24. juli 1933 av Karl Wilhelm Reinmuth ved Landessternwarte Heidelberg-Königstuhl i Heidelberg.
Jorden rundt på 80 dager (2004)
Jorden rundt på 80 dager (orgnialtittel: Around the World in 80 Days) er en amerikansk komedie og eventyrfilm, basert på Jules Vernes roman med samme navn. Skuespillere som Jackie Chan, Steve Coogan og Cécile de France er med i flimen. Filmens handling er satt til 1800-tallets Storbritannia og Phileas Fogg (Steve Coogan), som er en eksentrisk oppfinner. Hans mål om å reise jorden rundt på 80 dager. På turen får han med seg sin kinesiske tjener, Passepartout (Jackie Chan).
Handlingsreferat
Lau Xing (spilt av Jackie Chan) forsøker å rane Bank of England i år 1890. For å komme seg unna politiet kommer Xing i kontakt med Phileas Fogg (spilt av Steve Coogan) en eksentrisk oppfinner - og han tar pseudonymet Passepartout. Phileas forsøker å bryte en hastighetsbarriere på 50 km / t. Han lykkes ved hjelp av Passepartout, og de reiser til Royal Academy of Science. Der blir Fogg fornærmet av de andre "strålende oppfinnerne" særlig Lord Kelvin (spilt av Jim Broadbent) som mener at alt som er verdt å oppdage allerede har blitt oppdaget.
Phileas blir presset til å vedde på at han klarer å reise verden rundt i løpet av bare 80 dager. Hvis han vinner, blir han vitenskapsminister istedenfor Lord Kelvin. Hvis ikke, skal Fogg ødelegge sitt eget laboratorium, og aldri forsøke å finne på noe mer. Phileas og Xing starter reisen rundt om i verden, tar en vogn og forlater London etter en konfrontasjon med inspektør Fix (spilt av Ewen Bremner) en korrupt politi-etterforsker ansatt av Lord Kelvin for å stoppe dem. Passepartout og Phileas reiser til Paris, Frankrike hvor de reiser videre med en luftballong.
Med Orientekspressen reiser de til Tyrkia, før de kommer seg videre til Kina og til den lille landsbyen hvor "Passepartout" opprinnelig kommer fra. Så forsøker de å reise videre til San Francisco og New York City. De går om bord på et gammelt skip, og Phileas overbeviser kapteinen om å la ham bygge et fly av skipets gamle treverk i bytte mot et nytt skip. Phileas bygger flyet samtidig som skipets mannskap bygger en katapult for å skyte flyet opp i himmelen. De kommer helt frem til London, hvor maskinen faller fra hverandre og de krasjer rett foran Royal Academy. Men Lord Kelvin sender politiet for å arrestere Passepartout og Phileas for å ha ranet Bank of England, og planlegger dermed å hindre dem i å komme seg inn på akademiet og vinne veddemålet.
Julsundbrua
Julsundbrua er ei foreslått hengebru over Julsundet i Molde kommune. Brua skal etter planen være en del av fastlandsambandet E39 Romsdalsfjorden og vil ved eventuell utbygging gi vei fra Otrøya til fastlandet i Julbøen. Planen omfatter bygging av rundt 22 kilometer ny E39 og målet er en ferjefri stamveg mellom Molde og Ålesund.
Hengebrua vil ifølge planene bli litt over 2000 meter lang med et hovedspenn mellom tårnene på 1625 meter. Dersom broen blir bygget, vil den bli Norges lengste hovedspenn og verdens tredje lengste hovedspenn. Brua vil få en seilingshøyde på 65 meter, slik at alle cruiseskip skal kunne seile under brua. Brutårnene vil ifølge planene bli 250 meter høye. Det er foreslått og bygge brua med et eget gang- og sykkelfelt. Dersom brua bygges, skal ferjesambandene Mordalsvågen–Solholmen og Molde–Vestnes legges ned. Prosjektet er godtatt og er foreslått påbegynt i 2024–2029, med en byggetid på fem til seks år. I tillegg foreligger det planer om en sidearm fra Otrøya nordover Kjerringsundet og til Aukra. Denne forbindelsen kan bygges som et fylkeskommunalt prosjekt og avløse ferjesambandet Aukra–Hollingsholmen.
Koreas Grand Prix
Koreas Grand Prix var et Formel 1-løp som fra til  ble arrangert på banen Korea International Circuit, som ligger i Yeongam i provinsen Sør-Jeolla i Sør-Korea.
Norske Barne- og Ungdomsbokforfattere
Norske Barne- og Ungdomsbokforfattere, forkortet NBU, er en uavhengig forening for barne- og ungdomsbokforfattere. Den skal ivareta norske barne- og ungdomsbokforfatteres faglige og økonomiske interesser, samt verne og fremme norsk barne- og ungdomslitteratur. NBU finansieres hovedsakelig gjennom bibliotekvederlag og kopieringsvederlag som fordeles via Norsk Forfatter- og Oversetterfond (NFOF).
I mai 2022 hadde NBU 387 medlemmer. Omtrent 100 av medlemmene var også medlemmer i Den Norske Forfatterforening.
Historikk
Foreningen ble stiftet i 1947 som Ungdomslitteraturens forfatterlag (ULF). Initiativet ble tatt av Gunvor Fossum (1893–1958), Evi Bøgenæs (1906–85), Anka Borch (1899–1971), Eugenie Winther (1901–1975), Margit Ravn (1885–1960) og Aimée Sommerfelt (1892–1975), alle forfattere av såkalte «ungpikebøker». I 1951 ble Margit Ravn utnevnt til æresmedlem.
I 1994 skiftet foreningen navn til Norske Barne- og Ungdomsbokforfattere. Antall medlemmer det første året var 14, i 1960 var det 60, i 1970 var det 67, i 1996 var det 189 og i 2011 hadde foreningen 282 medlemmer. I mai 2022 hadde medlemstallet steget til 387.
NBU-prisen
Siden 1988 har NBU delt ut NBU-prisen som er en årlig pris til «en person eller institusjon som har utført et prisverdig arbeid for barne- og ungdomslitteraturen».
«Trollkrittet»
«Trollkrittet» er Norske barne- og ungdomsbokforfatteres debutantpris. Den ble delt ut første gang i 2011, for bokkåret 2010.
André-Jacques Garnerin
Garnerin studerte fysikk og sluttet seg til den franske hæren. Han satt tre år i krigsfangenskap i Ungarn og arbeidet da med ideer om fallskjerm, han fikk imidlertid ingen mulighet til å prøve ut sine teorier før han ble løslatt.
Ørsdalsvatnet
Ørsdalsvatnet er en innsjø 64 meter over havet i Bjerkreim kommune i Rogaland. Vatnet er langstrakt, 15,5 kilometer langt, og ligger i en sprekkdannelse med samme retning som Øvstabødalen og Lysefjorden lenger nord (vestsørvest-østnordøst). Langs vatnet er det mange gårder uten veiforbindelse, og til Ørsdalen kom det bilveg først i 1973. Det har derfor vært båttrafikk på vatnet i lang tid. Den første motorbåten som gikk i rutetrafik var «Lillegut» som ble kjøpt i 1900. Nå går M/K Ørsdølen i turisttrafikk hver søndag.
1670 Minnaert
1670 Minnaert er en hovedbelteasteroide. Den ble oppdaget 9. september 1934 av Hendrik van Gent ved Union Observatory i Johannesburg.
Ryan Ross
George Ryan Ross (født 30. august 1986 i Las Vegas, Nevada) var gitarist og back-up vokalist i Panic! at the Disco. Det er også han som har skrevet alle låtene til bandet på deres første CD, A Fever You Can't Sweat Out, og mesteparten på det andre albumet deres, Pretty Odd.
Aksana Mjankova
Aksana Uladzimirawna Mjankova, (belarusisk Аксана Уладзіміраўна Мянькова, født 28. mars 1982) er en sleggekaster fra Belarus, som tok gullmedalje under OL i 2008 i Beijing, vinnerkastet på 76,34 var ny olympisk rekord. Hun har en personlig rekord på 77,32 fra Minsk i 2008.
Ryan Ross
Hans tidlige liv
Ryan er født og oppvokst i Las Vegas, Nevada, der han gikk på katolsk skole. To sanger på Panic at the Discos A Fever You Can't Sweat Out, «Camisado» og «Nails For Breakfast, Tacks for Snacks», skrev han om sin egen far, som var alkoholiker, og døde 28. juni 2006. «Jeg kjente ikke faren min godt» skal Ross ha uttalt, «han mislikte mine valg i livet.»
Starten på musikken
Da Ryan var tolv år, spurte han foreldrene sine om å få en gitar i julegave, da han startet å samarbeide med barndomsvennen Spencer Smith, som hadde fått trommer. De første årene spilte Ross og Smith mest blink-182 med Ryan som vokalist. Bandet deres het på den tiden Pet Salamander.
607 Jenny
607 Jenny er en hovedbelteasteroide. Den ble oppdaga den 18. september 1906 av August Kopff fra Landessternwarte Heidelberg-Königstuhl i Heidelberg. Den er oppkalt etter Jenny Adolfine Kessler, en venn av Kopff, i anledning av hennes forlovelse.
Ryan Ross
Starten på musikken
Senere fikk Smith Brent Wilson med i bandet, som bassist. Da Brendon Urie ble medlem i bandet, var det meningen at han skulle være back-up vokalist for Ross, men da de hørte ham synge, bestemte de at han skulle bli hovedvokalist. Nå spiller Ross flere instrumenter, blant annet keyboard og gitar. Ettersom de har kommet i gang med konserter, har Ross blitt mindre sjenert, da han dekorer fjeset sitt med forskjellige rariteter. «Jeg føler ikke at jeg spiller, jeg føler at jeg er en forteller, enda det er Brendons jobb», sier Ross.
1669 Dagmar
1669 Dagmar er en hovedbelteasteroide og går i bane innenfor asteroidefamilien Themis. Den ble oppdaget 7. september 1934 av Karl Wilhelm Reinmuth ved Landessternwarte Heidelberg-Königstuhl i Heidelberg.
Air Force One (film)
Air Force One er en spillefilm fra 1997 med Harrison Ford i hovedrollen og regi av Wolfgang Petersen.
Ryan Ross
Panic! At The Disco skiller veier
Etter å ha forlatt Panic! At The Disco, dannet Ross og Walker et band ved navn The Young Veins. Og i 2010 bestemte de seg for å ta en pause, som de da enda ikke har kommet tilbake fra.
Air Force One (film)
Store deler av filmens handling er lagt til den amerikanske presidentens tjenestefly, Air Force One. En gruppe kasakhstanske terrorister kaprer presidentflyet for å ta presidenten til fange og holde ham som gissel inntil general Radek blir løslatt fra fengsel. Presidenten tar etter hvert selv tilbake kontrollen over flyet.
Glenn Close har rollen som visepresidenten, mens Gary Oldman spiller terroristenes leder.
Handlingsreferat
En felles operasjon mellom amerikanske og russiske spesialstyrker fanger general Radek, diktatoren til et korrupt regime i Kasakhstan. Tre uker etter dette oppdraget deltar USAs president James Marshall (spilt av Harrison Ford) på en sammenkomst i Moskva, Russland, hvor han snakker om operasjonen og insisterer på at amerikanske myndigheter "ikke lenger kommer til å forhandle med terrorister". Marshall og hans følge, inkludert hans kone Grace og datteren deres Alice, og flere av hans kabinett-medlemmer og rådgivere, forbereder seg på å reise hjem om bord på flyet Air Force One. I tillegg er medlemmer av pressen invitert om bord, inkludert seks personer lojale mot Radek, som er forkledd som vanlige journalister - ledet av Egor Korsjunov.
Men agent Gibbs fra U.S. Secret Service samarbeider i hemmelighet med Korshunov og hans håndlangere, med å skaffe dem våpen og storme flyet. Underveis dreper de mange av det andre personellet, før de tar resten av dem som gisler - inkludert Grace og Alice. Korshunov bryter seg også inn i førerkabinen og dreper mannskapet, noe som forhindrer flyet fra å nødlande ved Ramstein Air Force Base i Tyskland. En skvadron med F-15 jagerfly eskorterer Air Force One, samtidig som Korshunov sørger for at flyet blir flydd mot en flybase i Kasakhstan - som også er lojal mot Radek. Men det resten av de på flyet ikke vet er at president Marshall, en veteran fra Vietnamkrigen og mottaker av Medal of Honor, hadde gjemt seg i lasterommet. Han dreper i det skjulte noen av Korsjunovs håndlangere, og bruker en satellitt-telefon for å kommunisere med sin visepresident Kathryn Bennett.
Presidenten lar staben hans vite at han fremdeles er i live, og befinner seg om bord på flyet. Men Korshunov kontakter Kathryn Bennett og krever Radeks løslatelse, og truer med å drepe nye gissel med 30 minutters mellomrom. Marshall og militære rådgivere utarbeider en plan for å narre Korsjunov til å ta Air Force One til en lavere høyde for å fylle drivstoff i luften, og kjøpe tid for gislene til å hoppe trygt ut av flyet med fallskjerm. Men Korsjunov oppdager hva som foregår, og tvinger Air Force One til å avbryte forbindelsen med tankskipet. Dette får drivstoffet til å antennes, noe som ødelegger tankskipet. Noen gisler, og en av terroristene, faller også ut av flyet uten fallskjerm og dør.
Med presidenten og hans familie under hans kontroll, tvinger Korsjunov ham til å kontakte Russlands president Petrov og ordne med Radeks løslatelse. Bennett blir oppfordret av forsvarsminister Walter Dean til å erklære presidenten inhabil, og dermed overstyre Radeks løslatelse - men hun nekter. Samtidig som de feirer nyheten om Radeks løslatelse, forsøker Marshall å drepe både Korsjunov og hans gjenværende håndlangere - før det er for sent.
Kunnskapsbasert praksis
Kunnskapsbasert praksis eller evidensbasert praksis (engelsk: evidence-based practice) er en tilnærming til behandling og forskning særlig innen helseorienterte fag og profesjoner, i første rekke medisin og psykologi. Begrepet omfatter evidensbasert medisin, evidensbasert psykologi, evidensbasert sykepleie og tjenester fra annet helsepersonell. Begrepet knyttes dermed ikke bare til ett av områdene og utelukker ikke annet helsepersonell.
Kunnskapsbasert praksis er å ta faglige avgjørelser basert på systematisk innhentet forskningsbasert kunnskap, erfaringsbasert kunnskap og ved å lytte til pasientens ønsker og behov i en gitt situasjon.
Kunnskapskildene
Kunnskapskildene kan for eksempel være kollegaer, eksperter, forskning, retningslinjer, kurs osv. Kildene har styrker og svakheter. De som arbeider i klinisk praksis, må være bevisst på disse styrkene og svakhetene. Kunnskapsbasert praksis bidrar til å øke bevisstheten om og reflektere over hvilke kunnskapskilder man baserer sine handlinger på.
Formål
Formålet med kunnskapsbasert praksis er å styrke beslutningsgrunnlaget til de som jobber i helse- og sosialsektoren, og bevisstgjøre hvor de henter sin kunnskap fra. Prosedyrer som ikke er basert på oppdatert kunnskap kan i verste fall føre til feilbehandling av pasienter. Derfor er det viktig at helsepersonell lærer seg metoder for hvordan de skal søke seg fram til den beste tilgjengelige kunnskapen og kritisk vurdere denne.
Seks trinn
Prosessen i kunnskapsbasert praksis består av seks trinn:
Waiheke Island
Waiheke Island (uttale IPA: /waɪˈhɛkiː/; māorisk: /ˈwaihɛkɛ/) ligger i Haurakigolfen og er en 35 minutters fergetur unna Auckland, New Zealand. Øya er 19.3 km lang fra øst til vest og varierer i bredde fra 640 meter til 9,65 km. Den har et areal på 92 km².
Kystlinjen er 133,5 km. Av disse er 40 km strender. Det er den nest største øya i Haurakigolfen etter Great Barrier Island. Befolkningsmessig er Waiheke Island den største øya og den har gode transportforbindelser med ferger og fly. Havnen Matiata på vestsiden av øya er 17,7 km fra Auckland og den østre delen av øya er 21,4 km unna Coromandelhalvøya.
Waiheke Island har et kupert terreng med få flate områder. Det høyeste punktet er Maunganui (231 meter).
Klimaet er generelt varmere en Aucklands med lavere fuktighet, mindre regn og flere soltimer. Øya har omkring 8 700 faste innbyggere. Den er en populær feriedestinasjon. Rundt juletider teller befolkningen ofte over 30 000 mennesker.
Infrastrukturen er dårligere utbygd enn i nærliggende Auckland. Hver husholdning må sørge for vanntilførsel og håndtere eget avløpsvann.
608 Adolfine
608 Adolfine er en hovedbelteasteroide og et medlem av asteroidefamilien Eos. Den ble oppdaga den 18. september 1906 av August Kopff fra Landessternwarte Heidelberg-Königstuhl i Heidelberg. Den er oppkalt etter Jenny Adolfine Kessler, en venn av Kopff, i anledning av hennes forlovelse.
Paul Hogan
Paul Hogan (født 1939) er en australsk skuespiller og manusforfatter kjent fra i filmserien Crocodile Dundee.
Hogan har medvirket i ti filmer og tre tv-produksjoner. Han har også skrevet manus til fem filmer, tre tv-produksjoner og vært produsent på fire filmer.
Han tv-debuterte som deltaker i talentprogrammet New Faces i 1971. Deretter ble han en del av aktualitetsprogrammet A Current Affair, hvor han hadde et fast innslag med humoristiske betraktninger over ukens nyheter. I 1973 fikk han sin egen tv-serie, komiserien The Paul Hogan Show, som gikk til 1984. Senere hadde han en rolle i miniserien Anzacs (1985) og i tv-filmen Floating Away (1998).
Ellen Meiksins Wood
Ellen Meiksins Wood (født 12. april 1942 i New York City; død 14. januar 2016 i Ottawa ) var en amerikansk-canadisk marxistisk statsviter med grad fra UCLA. I en årrekke underviste hun ved York University i Canada. Hun ble siden canadisk statsborger. I 1997 ble hun medredaktør av tidsskriftet Monthly Review, men forlot det tre år senere under uklare omstendigheter. Hun var gift med Neal Wood til hans død i 2003.
Wood regnes av mange som en av vår tids fremste og mest nyskapende marxister. I 1986 mottok hun for eksempel Isaac and Tamara Deutscher Memorial Prize. Mellom 1984 og 1993 var hun også tilknyttet redaksjonsrådet til det britiske tidsskriftet New Left Review. Hun har gitt ut en rekke bøker, deriblant The Retreat From Class, Democracy against Capitalism, The Pristine Culture of Capitalism og The Origins of Capitalism. Hun har også redigert flere bøker.
Paul Hogan
Han filmdebuterte i actionkomedien Crocodile Dundee (1986), hvor han spilte hovedrollen som som Mick «Crocodile» Dundee. Han skrev også manus. Filmen ble hans store internasjonale gjennombrudd og han gjentok rollen i Crocodile Dundee II (1988) og Crocodile Dundee i Los Angeles (2001). Filmroller etter dette inkluderer dramakomedien Almost an Angel (1990), hvor han også skrev manus, western-komedien Lightning Jack (1994), som han både produserte og skrev manus til, filmversjonen av Flipper (1996), hvor han også skrev manus, komedien Strange Bedfellows (2004), roadmovien Charlie & Boots (2009) og komedien The Very Excellent Mr. Dundee (2020), som hadde premiere på Amazon Prime Video. Disse filmene oppnådde ikke samme suksess som de to første Crocodile Dundee-filmene.
Det kan nevnes at Hogans liv ble skildret i den todelte miniserien Hoges: The Paul Hogan Story (2017).
Hogan var gift med den amerikanske skuespilleren Linda Kozlowski fra 1990 til 2014. Hun var hans motspiller i alle Crocodile Dundee-filmene. Han var tidligere gift med Noelene Edwards (fra 1958 til 1981, og igjen fra 1982 til 1989).
Utmerkelser
1985: kåret til Årets australier av National Australia Day Council.
1986: utnevnt som Member of the Order of Australia (for sin innsats innen turisme og underholdning).
1987: Golden Globe i klassen beste mannlige skuespiller (for Crocodile Dundee).
2016: Longford Lyell Award for utmerket bidrag innen australske film. Prisen er den høyeste utmerkelsen til organisasjonen Australian Academy of Cinema and Television Arts (AACTA).
Sursteik
Sursteik er et festmåltid som gjerne har blitt servert i konfirmasjon, bryllup, og som et festmåltid i Julen.
Hvor sursteik opprinnelig kommer fra er høyst usikkert. Noen sier Vestlandet, andre er mer spesifikke og sier Rogaland, Jæren, Stavanger, Haugesund, Bergen også videre, men den kan også ha sitt opphav utenfor Norge.
Sursteik er i utgangspunktet en helt vanlig steik av storfe, svin, småfe, elg, hjort, eller reinsdyr. Den kalles sursteik fordi den er syrnet, noe som var en vanlig måte å bevare kjøtt på før kjøleskap og fryseboks ble vanlig. Syrningsprosessen mørner også kjøttet, som derfor ikke trenger å være av beste kvalitet. Steiken kan for eksempel marineres i surmelk, som kulturmelk eller kefirmelk, i 7–10 dager i kjøleskap, før den tørkes av og brunes i smør og løk i jerngryte og deretter trekkes i melk over svak varme til kjernetemperaturen når cirka 70° C. Noen bruker også eddik- og ølmarinade for å syrne steiken, som da blir en god del syrligere på smak. Sjyen som blir etter koking brukt til å lage sausen. Sursteik serveres ofte med poteter, kokte gulrøtter, rosenkål og rørte tyttebær til.
Sursteik nevnes også ofte i forbindelse med nordmannen Jakob Sjølset (1877–1962) fra Øksendal i Møre og Romsdal. Han var to turer i Amerika, men vendte hjem for godt i 1914. Sjølset var kokk i mange brylluper og gravferder i bygda, helt fram til 1950-åra. Han brukte surost (surmelksbrunost) til å syrne kjøttet. Siden denne osten er vanskelig å få tak i nå for tiden, kan man i stedet bruke 5–6 skiver vanlig brunost og ei teskje 7 % eddik.
If You Want Blood You’ve Got It
If You Want Blood You've Got It er det første konsertalbumet til det australske hardrockbandet AC/DC, utgitt 13. oktober 1978.
Albumet består av opptak fra bandets konsert i Apollo Theatre i Glasgow i Skottland 30. april 1978, med låter fra albumene T.N.T., Dirty Deeds Done Dirt Cheap, Let There Be Rock, og Powerage. Albumet er produsert av Harry Vanda og George Young, som også var produsent for bandets fem første studioalbum.
Låtene «Dog Eat Dog» og «Fling Thing» ble også spilt, men kom ikke med på albumet. De ble senere publisert som komplette videoopptak på DVD-ene Family Jewels og Plug Me In. Låten «Gimme a Bullet» ble spilt under lydsjekken, men ble trolig aldri tatt opp siden det ikke finnes noe spor av opptaket. En låt med den veldig lignende tittelen «If You Want Blood (You've Got It)», er inkludert på AC/DCs neste album, Highway to Hell.
Sporliste
Alle låtene er skrevet av Angus Young, Malcolm Young, og Bon Scott.
Cephonodes kingii
Cephonodes kingii er en sommerfugl som tilhører familien svermere (Sphingidae). Den ligner på en humlesvermer (slekten Hemaris) og har liksom disse gjennomsiktige vinger uten skjell. C. kingii finnes over store deler av Australia.
Utseende
En forholdsvis liten svermer (vingespenn 40 – 65 mm) som ligner på en humle. Kroppen er kort og tykk, gulaktig olivengrønn, hodet stort og bredt med velutviklet sugesnabel. Antennene er tykkere mot spissen, ytterst med en liten krok, vel halvparten så lange som forvingene. Bakkroppen har et bredt, svart tverrbånd og ender i en hale av lange, svarte og oransje hår. Forvingene er glassklare med mørkebrune årer, ved roten olivengrønne og i spissen brune. Bakvingene er glassklare, olivengrønne langs innerkanten. Larven varierer i farge fra grønn til grønnsvart, hornet på bakkroppen er S-formet.
Jan Calson
Jan Calson var en belgisk turner.
Han deltok i det første VM som ble arrangert, i 1903, der han var med og vinne sølv i lagkonkurransen, bak Frankrike.
Fylkesvei 2808
Frem til 2019 hadde veien betegnelsen fylkesvei 121.
Shoja Shah
Shoja Shah (Shuja Shah, Shah Shujah, Shujah al-Mulk) (født 1780, død 5. april 1842) var av sadozai-grenen av abdali-gruppen i pashto-klanene i Afghanistan, sønn av Timur Shah av Durrani-dynastiet. Han kastet sin bror Mahmud Shah fra makten og styrte Afghanistan fra 1803 til 1809.
Shoja allierte Afghanistan med Storbritannia i 1809 som et middel for forsvar mot en kombinert invasjon av India av Napoleon og Russland.
I 1838 hadde han samlet støtte av britene og Punjab til en invasjon av Afghanistan. Dette utløste den europeiske innflytelsen i Afghanistan. Shoja ble gjeninnsatt på tronen av britene i august 1839, nesten 30 år etter sitt fall, men ble ikke ved makten da britene trakk seg ut. Han ble myrdet i april 1842.
Setten
Setten er en innsjø som ligger ved Setskog i Aurskog-Høland kommune i Viken. Innsjøen ligger i typisk skogterreng, kun stedvis med grense mot innmark. Sjøen har mange viker og mindre øyer og er et yndet sted for kanopadlere, sportsfiskere og campingturrister. Sjøen er en del av Haldenvassdraget, og munner ut i Mjermen.
Fiskebestanden i Setten består i hovedsak av gjedde, abbor, mort, laue og lake.
Setten var en del av et større tømmerfløtingssystem som kunne fløte tømmer fra Eidskog via Sootkanalen, til Mjermen og videre mot sjøene i Haldensvassdraget. Sootkanalen har sitt innløp til Setten ved Tangen i nord og tømmeret måtte slepes med båt til Kolstad i sør.
Slepebåten «Mjølner» ble bygget i 1892 og kunne gå «like godt på land som til vanns». Ved Kolstadfoss måtte båten gå et kort stykke over land, mens tømmeret gikk gjennom den smale elven over til Mjermen. En skinnegang ble anlagt tvers over et lavt eid, og skinnene gikk så langt ut i vannet på begge sider at dampbåten kunne gå opp på en tralle, som da ved hjelp av slepebåtens egen maskin trakk den over eidet og ned på den andre siden.
Amritsar
Amritsar (punjabi, hindi ) er en by i delstaten Punjab i India. Den har en befolkning på drøye 1,2 millioner (2009). Den ligger nordvest i India i delstaten Punjab, 27 km fra den indo-pakistanske grensen ved Wagah og 465 km fra den indiske hovedstaden New Delhi. Navnet kommer fra sanskrit Amŗta-saras (nektarsjøen). I hinduistisk tro er Amŗta (nektar) en væske som deres guder drakk for å holde seg udødelige.
Birgitte Cathrine Boye
Birgitte Cathrine Boye (født 7. mars 1742 i Gentofte i Danmark, død 17. oktober 1824 i København) var en dansk salmedikter.
Bakgrunn
Birgitte Cathrine ble født som eldste barn av kgl. Jagtbetjent Jens Johannissen og konen Dorthe Henriksdatter. 13 år gammel ble Birgitte Cathrine Johansen forlovet med skovridder Herman Herz, som hun ble giftet med i 1763. I løpet av fem år fikk hun fire barn, men samtidig studerte hun på egen hånd tysk, fransk og engelsk, slik at hun kunne lese litteratur på disse språkene.
Salmedikter
I 1773 leverte hun 20 salmer etter en utlysing, og alle ble godt mottatte. Midt på 1700-tallet hadde pietismen fått et kraftig tilbakeslag i Danmark. Dette fikk også virkning for salmediktinga. Nå kom mer høytflygende dikting på moten. Ludvig Harboe og Ove Høegh-Guldberg fikk i oppdrag å redigere en ny salmebok, og i januar 1778 la de frem manuskript til Psalme-Bog eller En Samling af gamle og nye Psalmer, den såkalte Guldbergs salmebok. I denne salmeboken var det med 132 salmer fra Kingos salmebok og 143 fra Pontoppidan sin. Hele 146 av salmene var skrevne av Birgitte Cathrine Boye, som på denne måten kom til å sette preg på den nye danske salmeboken.
Det var sagt om henne at hun hadde «en besynderlig Gave til den hellige Poesi». Salmene var skrevne i en for Birgitte Cathrine dramatisk tid: I 1775 døde mannen hennes, og i 1778 giftet hun seg på nytt med tollskriver og justisråd Hans Boye.
Salmeboken møtte mye kritikk, denne kritikken rammet også Boye sine salmer. Mange fant salmene hennes i meste laget pompøse. Hun tok seg nær av kritikken, og takken neene da i 1790 ble bedt om å levere salmer til en ny salmebok. Men noen av salmene hennes lever videre, i ettertiden er hun blitt kjent som kvinnen med høytidsversa. Prekestolversene hennes vert ennå sungne på høytidsdager, i mange land i Norden. I Norsk Salmebok har hun med en oversatt salme i tillegg til tre høytidsvers som står både på bokmål og nynorsk.
Birgitte Cathrine Boye skrev også noen dramatiske stykker, blant dem
Norsk salmebok og Norsk salmebok 2013
Norsk Salmebok og ''Norsk salmebok 2013' har med tre høytidsvers av Boye, alle oversatt av Elias Blix:
Dessuten har hun oversatt salmen «Jeg er frelst og dyrekjøpt».
La Rete
Movimento per la Democrazia – La Rete (Bevegelsen for demokrati – Nettet) var et italiensk politisk parti ledet av Leoluca Orlando. Ideolgien var basert på en blanding av det kristne venstre og sosialliberalisme.
Partiet ble dannet av Orlando den 24. januar 1991 mens han var borgermester i Palermo og var særlig opptatt av kampen mot mafiaen. Partiet brøt ut av Democrazia Cristiana på grunn av dette partiets bånd til mafiaen. Sentrale mål for partiet var avskaffelse av den parlamentariske immuniteten, en reduksjon i antallet parlamentarikere, samt større makt til domstolene i kampen mot mafiaen.
Partiet lyktes blant annet i å beholde borgermesterposisjonen i Palermo i 1993. Ved parlamentsvalget i 1994 deltok partiet i valgalliansen Alleanza dei Progressisti (som i tillegg til La Rete inkluderte partiene Partito Democratico della Sinistra, Partito della Rifondazione Comunista, Partito Socialista Italiano, Federazione dei Verdi, Alleanza Democratica, Cristiano Sociali og Rinascita Socialista), som uten å lyktes stilte til valg mot høyrealliansen Polo delle Libertà/Polo del Buon Governo, ledet av Silvio Berlusconi.
Partiet endret navn til La Rete per il Partito Democratico (Nettet for det demokratiske parti) før det i 1999 ble en del av Romano Prodis I Democratici.
1671 Chaika
1671 Chaika er en hovedbelteasteroide. Den ble oppdaget 3. oktober 1934 av Grigoriy N. Neujmin ved Krim-observatoriet i Simeiz på Krimhalvøya.
Øvre Fiplingvatnet
Øvre Fiplingvatnet (sørsamisk: Eerhtsjaevrie) er en innsjø i Grane kommune, helt sør i Nordland fylke.
Øvre Fiplingvatnet ligger rett sør for Nedre Fiplingvatnet. De to vatnene er adskilt med et lite eid ved utløpet av Simskardet, og mellom vatnene renner den korte Mellomvasselva. Eidet er delvis bebygget, den øvrige delen er vernet som Simskarmyra naturreservat. Lenger øst ligger Børgefjell nasjonalpark.
Hardmead
Hardmead er en liten landsby og verdslig sogn i distriktet (borough) Milton Keynes i det seremonielle grevskapet Buckinghamshire, England. Den ligger i den nordlige delen av distriktet, omkring 12 km vest for Bedford og 8 km nordøst for Newport Pagnell. Det ligger i nærheten av motorveien A422 ved en meget smal vei som knytter landsbyen til naboen Newton Blossomville.
Landsbyen er meget liten, kun 70 innbyggere ved en beregning i 2010. Nærmeste pub er lokalisert 1,5 km unna i Astwood, og nærmeste butikk er 6,5 km unna.
Stedsnavnet
Navnet er av angelsaksisk opprinnelse, og betyr «Heoruwulfs slette» (jfr. mead og meadow). I Domesday Book (1086) er den nevnt som Herulfmede.
Bladkompaniet
Bladkompaniet AS er et norsk forlag etablert den 2. september 1915 som har utgitt billigbokserier, tegneserier, ukeblader og generell populærlitteratur.
Bladkompaniet utgir over 200 bøker i året, i hovedsak norske romanserier. Den første utgivelsen var Tidsfordriv. Bladet hadde allerede kommet ut med 21 nummer da forlaget ble stiftet. Nummer 1-20 hadde ingen opplysninger om utgiver, men i nummer 21 som utkom ca. en måned før stiftelsen sto det: «Utgitt av Bladkompaniet A/S». Av Bladkompaniets tidlige publikasjoner var Detektiv-Magasinet den mest kjente. Siden er romanserien om westernhelten Morgan Kane de mestselgende bøkene til Bladkompaniet.
Forlagssjef gjennom mange år var Finn Arnesen. Blant forlagets mest profilerte forfattere kan nevnes Rudolf Muus, Kjell Hallbing (under pseudonymet Louis Masterson), Margit Sandemo, Bente Pedersen og Synnøve Eriksen.
Bladkompaniet ble oppkjøpt av Schibsted AS i 1999 og ble fra 2004 en del av Schibsted Forlagene. I 2015 kjøpte Forlagshuset Vigmostad & Bjørke opp Schibsted forlag, og vekket da til live Bladkompaniet som navn på avdelingen for serie- og underholdningslitteratur. Bladkompaniet drives i dag som en imprint under Vigmostad & Bjørke.
609 Fulvia
609 Fulvia er en hovedbelteasteroide. Den ble oppdaga den 24. september 1906 av Max Wolf fra Landessternwarte Heidelberg-Königstuhl i Heidelberg. Den er oppkalt etter Fulvia Flacca Bambula, en av Marcus Antonius' koner.
Falcon Crest
Handling
Serien utspiller seg i ett av San Franciscos solfylte vindistrikter, Tuscany Valley. Angela Channing (Jane Wyman) eier den største delen av gården, og nevøen Chase Gioberti (Robert Foxworth) den mindre delen, gjennom arven fra sin døde far. Angela forsøker til stadighet å vinne over sin nevø og stesønn med alle virkemidler. Hun går heller ikke av veien for å bruke bestikkelser og utpressing for å få det som hun vil. Samtidig ønsker Angela å skjule at datterens kjæreste drepte hennes bror. Når Angelas stesønn Richard Channing (David Selby), et resultat av Angelas ektemanns sidesprang dukker opp fra intet og arver eierskap etter sin far, samt avisen The Globe, begynner intrigene og maktspillet virkelig til å skake det rolige vindistriktet.
På TV i Norge
Serien gikk på NRK fra 1984 til 1988. Den ble også sendt på TVNorge i begynnelsen av 1990-årene. I 2000-årene gikk den igjen på NRK2. Serien oppnådde ikke samme popularitet som Dynastiet i Norge, noe som førte til at NRK valgte å kjøpe inn en ny runde med Dynastiet og sende den i neste periode. Falcon Crest ble imidlertid satt opp igjen senere og gikk flere perioder på NRK for de valgte å avslutte serien for godt i 1988.
Bodø bystyre 1975–1979
Representanter
{|
Kristelig Folkeparti (6 representant)
{|
Det Nye Folkepartiet (1 representant)
{|
Tekirdağ (provins)
Tekirdağ er en av Tyrkias 81 provinser. Provinsens areal er 6 345 km². Administrasjonssenteret ligger i byen Tekirdağ.
Provinsen ligger vest i Tyrkia i Europa og grenser til provinsene İstanbul, Edirne, Çanakkale og Kırklareli.
Distrikter
Provinsen Tekirdağ består av ni distrikter:
Ålgård gamle kirke
Ålgård gamle kirke er en langkirke i sentrum av Ålgård som ble bygget i 1917 og har plass til 253. Den ble viglet 11. mai 1917. Arkitekt var Ole Stein. Kirken ble oppført som kapell med pengestøtte fra De Forenede Ullvarefabrikker, men navnet ble senere endret til kirke.
Kirkebygget
Få år etter at den ble oppført, begynte veggene i skipet å bule utover. Det ble satt inn en midlertidig løsning med tverrstag inne for å hindre at den falt sammen. Slik står kirken fremdeles.
I 2015 ble kirken avløst av en ny kirke. Det har vært foreslått å rive den gamle kirken, men per 2017 er det fortsatt uvisst hva som vil skje med den.
Sivilarkitekt Ole Serinius Trodahl og bygningsantikvar Carl Egil Buch har i Gjesdalbuen talt for å bevare kirken og mot menighetens ønske om å rive kirken for å få en funksjonsdyktig kirke i sentrum av Ålgård.
Historie
Etterhvert som befolkningen på Ålgård vokste på 1870–tallet, vokste det frem et ønske om egen kirke. Reisen til Gjesdal kyrkje vinterstid kunne være strabasiøs. I 1910 satte ledelsen i DFU av penger til et kirkefond. Kallskapellan i Lye, T.B. Ekeland, skrev i et skrift utgitt til vigslingen i 1917 at:
Arbeidsgruppen for kirken som møttes for første gang 12. april 1913 bestod av Nils Nilssen, Hans Nilssen, Thv. Nilssen, T.S. Ålgård, Ole Sivertsen og kallskapellan Hesla. Arkitekt Ole Stein ble bedt om et forslag og prisantydning. Pristilbudene kom til slutt på 28 975 kr og grunnsteinen ble lagt ned 20. mars 1916.
Opprinnelig hadde kirken to skorsteiner og to store ovner til oppvarming. Disse stod der salmetavlene henger i dag. Ovnene og skorsteinene ble fjernet i 1960. Da hadde kirken blitt oppvarmet med elektrisk strøm siden 1946. Elektrisk belysning hadde kirken fra den ble bygget. Veggen bak alteret hadde opprinnelig fem vinduer, disse ble tettet i 1960. Altertavlen kom på plass i 1969 og er laget av Erling Hodne.
Det ble plassert tre stålstag på tvers av kirkerommet i 1928 på grunn av at det ble bygget en enklere takkonstruksjon en det arkitekten hadde lagt opp til.
Monte Viso
Monte Viso, eller Monviso, er et fjell i de cottiske Alpene på italiensk piemontesisk side av grensen mot Frankrike. Fjellet, som er på 3841 moh, er kjent for sin pyramideform, og siden det rager 500 m. høyere enn fjellene rundt om, er det synlig på lang avstand. På nordsiden av fjellet er kildene til elven Po.
Hyttene Rifugio Quintino Sella (2640 moh.) i øst og Rifugio Vallanta (2459 moh.) i vest er gunstige utgangspunkt ved bestigning av Monte Viso.
Carlos Carmelo de Vasconcellos Motta
Carlos Carmelos de Vasconcellos Motta (født 16. juli 1890 i Bom Jesus de Amparo i Brasil, død 18. september 1982 i Aparecida) var en av Den katolske kirkes kardinaler. Han var erkebiskop av São Paulo 1944–1964, og deretter i Aparecida 1964–1971. Han deltok under Annet Vatikankonsil 1962–1965.
Han deltok ved konklavet 1958 som valgte pave Johannes XXIII, og ved konklavet 1963 som valgte pave Paul VI.
Episkopalgenealogi
Hans episkopalgenealogi er:
1672 Gezelle
1672 Gezelle er en hovedbelteasteroide. Den ble oppdaget 29. januar 1935 av Eugène Joseph Delporte ved Observatoire Royal de Belgique i Uccle.
Lingotto
Lingotto er en bydel i Torino i Italia, men navnet forbindes mest med Lingottobygningen i Via Nizza. Denne bygningen var en gang en enorm bilfabrikk bygd av Fiat mellom 1916 og 1923. Et uvanlig trekk var det var en femetasjes bygning der produksjonen skjedde på alle plan ved at bilene rykket opp en etasje av gangen fra byggetrinn til byggetrinn. De ferdige bilene kom ut på taket, der det var en testbane. Lingottobygningen var på sin tid verdens største bilfabrikk.
Bygningen var ansett som avant-garde. Åtti forskjellige bilmodeller ble produsert her, blant annet den berømte Fiat Topolino fra 1936.
Reinoksvatnet
Reinoksvatnet (lulesamisk: Hierggejávrre) er en innsjø i Hamarøy kommune i Nordland.
Vatnet strekker seg i øst-vestlig retning fra Reinoksfjellet og omtrent tolv kilometer østover mot svenskegrensa, og er med sitt totalareal på nesten 12 km² den nest største innsjøen i Hamarøy, og den største som har hele arealet liggende innenfor kommunegrensen.
Vatnet er demmet opp og inngår som ett av seks magasiner i Kobbelv kraftverk. Vannstanden er regulert mellom 680-615 moh. Det går kjørbar vei via Gjerdalen og Reinoksskardet til demningen, men det er en bom ca. to km nedenfor.
Nick Kamen
Han spilte inn blant annet en reklamefilm for Levi's 501, hvor han går inn i en automatvask og tar av seg buksa og vasker den, mens han sitter i boksershortsen og venter.
Oppfølgeralbumet Us, som kom i 1988, ble produsert av Patrick Leonard, og på denne sang Madonna bakgrunnvokal på sporet «Tell Me».
I 1990 kom hans største hit, «I Promised Myself» fra albumet Move Until We Fly. Den nådde toppen i åtte europeiske land. Sangen har senere blitt coveret av Dead or Alive (1999), A-Teens (2004) og Basshunter (2009).
1673 van Houten
1673 van Houten er en hovedbelteasteroide. Den ble oppdaget 11. oktober 1937 av Karl Wilhelm Reinmuth ved Landessternwarte Heidelberg-Königstuhl i Heidelberg. Asteroiden har sitt navn etter astronomen Cornelis Johannes van Houten.
A4
A4, a4 eller A-4 kan vise til
Ivan Konev
Ivan Stepanovitsj Konev (  nær Podosinovets i det som nå er Kirov-oblasten i Russland, død 21. mai 1973 i Moskva) var en russisk offiser og general før, under og etter andre verdenskrig. Ved siden av Georgij Zjukov var Konev kanskje den ledende frontgeneral og ledet sovjetstyrker helt fra Tyskland angrep i 1941 og til Berlin ble inntatt i april 1945. Etter krigen var han blant annet leder for de sovjetiske styrkene som slo ned oppstanden i Ungarn i 1956.
Bakgrunn
Konev kom fra et småsted i guvernementet Vologda. Han fikk lite formell skolegang og arbeidet som tømmerhugger.
Tidlig militær karriere
Konev meldte seg i 1916 som frivillig til de russiske styrker under første verdenskrig og var underoffiser i et artilleriregiment ved fronten i Galizia. Etter oktoberrevolusjonen i 1917 tjenestegjorde han i Den røde armé, ble medlem av det sovjetiske kommunistparti og kommissær for fylket Nikolsk. Under borgerkrigen fra 1918 til 1920 var han først kommissær ved et pansertog, så for en brigade. Konev kjempet i Fjerne østen-armeen mot de hvite styrker under Aleksander Vasiljevitsj Koltsjak og ved nedkjempelsen av matrosoppstanden i Kronstadt.
Fra 1922 til 1928 var Konev kommissær for 17. divisjon, gikk så på krigsskole og så ved Frunse-militærakademiet. Fra 1931 til 1938 kommanderte han en divisjon i 2. selvstendige Fjerne østen-armé. Fra 1938 til 1941 kommanderte han så hele denne armeen, og ble derpå kommandant for militærdistriktet Bajkal.
Andre verdenskrig
Da Nazi-Tyskland angrep Sovjetunionen i juni 1941, ble Konev tildelt kommandoen over den 19. armé i Vitebsk-regionen, og han ledet en rekke defensive slag under retretten til Den røde armé, først til Smolensk, og deretter til Moskva. Han spilte en sentral rolle i kampene rundt Moskva og den sovjetiske motoffensiven ved årsskiftet 1941–1942. For sin rolle i den vellykkede forsvaret av den sovjetiske hovedstaden, ble Konev forfremmet til generaloberst av Josef Stalin.
Konev holdt høye kommandoer resten av krigen. Han kommanderte den sovjetiske vestfronten frem til februar 1943, nordvestfronten fra februar til juli 1943, og den andre ukrainske fronten fra juli 1943 til mai 1945. Han deltok også i slaget ved Kursk, samt at han kommanderte den sørlige delen av den sovjetiske motoffensiven.
Etter seieren ved Kursk frigjorde Konev flere arméer ved flere store byer som Belgorod, Odessa, Kharkov og Kyiv. For alle sine prestasjoner og bragder i Ukraina ble Konev forfremmet av Stalin til marskalk av Sovjetunionen i februar 1944. Han var en av Stalins favorittgeneraler og en av de få ledende kommandantene som Stalin selv beundret for sin hensynsløshet.